CELEX: 31992R3789
Language: el
Date: 1992-12-28 00:00:00
Title: Κανονισμός (ΕΟΚ) αριθ. 3789/92 της Επιτροπής της 28ης Δεκεμβρίου 1992 για την τροποποίηση του κανονισμού (ΕΟΚ) αριθ. 2892/92 περί της εφαρμογής ελάχιστης τιμής κατά την εισαγωγή κατεψυγμένων μαύρων φραγκοστάφυλων, καταγωγής Πολωνίας

Avis juridique important

|

31992R3789

Κανονισμός (ΕΟΚ) αριθ. 3789/92 της Επιτροπής της 28ης Δεκεμβρίου 1992 για την τροποποίηση του κανονισμού (ΕΟΚ) αριθ. 2892/92 περί της εφαρμογής ελάχιστης τιμής κατά την εισαγωγή κατεψυγμένων μαύρων φραγκοστάφυλων, καταγωγής Πολωνίας  

Επίσημη Εφημερίδα αριθ. L 383 της 29/12/1992 σ. 0102 - 0102

ΚΑΝΟΝΙΣΜΟΣ (ΕΟΚ) αριθ.  3789/92 ΤΗΣ ΕΠΙΤΡΟΠΗΣτης 28ης Δεκεμβρίου 1992 για την τροποποίηση του κανονισμού (ΕΟΚ) αριθ.  2892/92 περί της εφαρμογής ελάχιστης τιμής κατά την εισαγωγή κατεψυγμένων μαύρων φραγκοστάφυλων  καταγωγής Πολωνίας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1333/92 του Συμβουλίου της 18ης Μαΐου 1992 για το καθεστώς εφαρμογής της  ελάχιστης τιμής κατά την εισαγωγή ορισμένων κόκκινων φρούτων καταγωγής Ουγγαρίας, Πολωνίας και  Τσεχοσλοβακίας  (1), και ιδίως το άρθρο 2, Εκτιμώντας: ότι το άρθρο 4 του κανονισμού (ΕΟΚ) αριθ. 1498/92 της Επιτροπής της 10ης Ιουνίου 1992 περί των  λεπτομερειών εφαρμογής του καθεστώτος εφαρμογής της ελάχιστης τιμής κατά την εισαγωγή ορισμένων  κόκκινων φρούτων καταγωγής Ουγγαρίας, Πολωνίας και Τσεχικής και Σλοβακικής Ομοσπονδιακής  Δημοκρατίας και περί καθορισμού των ελάχιστων τιμών εισαγωγής που εφαρμόζονται έως τις 31 Μαΐου  1993  (2) προβλέπει την εκ μέρους της Επιτροπής θέσπιση των μέτρων που είναι αναγκαία όταν δεν  τηρείται η ελάχιστη τιμή εισαγωγής 7 ότι με τον κανονισμό (ΕΟΚ) αριθ. 2892/92  (3) η Επιτροπή  έθεσε σε εφαρμογή, μέχρι τις 31 Δεκεμβρίου 1992, μια ελάχιστη τιμή κατά την εισαγωγή κατεψυγμένων  μαύρων φραγκοστάφυλων καταγωγής Πολωνίας 7 ότι, βάσει των πληροφοριών που έλαβε η Επιτροπή, είναι  σαφές ότι η ανά μονάδα μέση αξία αυτών των εισαγωγών, καταγωγής Πολωνίας, παρέμεινε κατά τη δεύτερη  περίοδο των τριών μηνών της περιόδου εμπορίας, πολύ κατώτερη της ελάχιστης τιμής εισαγωγής που  καθορίζεται από τον κανονισμό (ΕΟΚ) αριθ. 1498/92 7 ότι κρίνεται επομένως σκόπιμο, για να  αποφευχθεί διαταραχή της κοινοτικής αγοράς, να διατηρηθεί η απαίτηση για ελάχιστη τιμή εισαγωγής  για συμπληρωματική περίοδο τριών μηνών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 2892/92  τροποποιείται ως εξής: Στο άρθρο 6 του κανονισμού (ΕΟΚ) αριθ. 2892/92, η ημερομηνία «31 Δεκεμβρίου 1992» αντικαθίσταται  από την ημερομηνία «31 Μαρτίου 1993». Άρθρο 2 Ο παρών κανονισμός αρχίζει να ισχύει την ημέρα της  δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών  κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Δεκεμβρίου 1992. Για την Επιτροπή Ray MAC SHARRY Μέλος της Επιτροπής